শামসুজ্জামান দুদু বলেন, আজকে দেশে মানবাধিকার বলে কিছু নেই। যেখানে গণতন্ত্রের স্বাধীনতা থাকে না, বাকস্বাধীনতা থাকে না, ব্যক্তি তার অধিকার হারায়, সেখানে মানবাধিকার বলে কিছু থাকে না। বাংলাদেশে মানবাধিকার আজ ভূলুণ্ঠিত। দেশবাসী এবং বিশ্ববাসী জানে স্বাধীন বাংলাদেশে এখন একটি ফ্যাসিবাদ প্রতিষ্ঠিত হয়েছে। এই ফ্যাসিবাদ এতটাই ভয়ঙ্কর যা সৃজনশীল ও ভালো কাজগুলোকে তছনছ করে ফেলেছে। আমাদের অতীতের গৌরবময় মুক্তিযুদ্ধের ইতিহাসগুলো ধ্বংস করে দিয়েছে। এসময় নেতাকর্মীদের উদ্দেশ্যে তিনি বলেন, আসুন আমরা ঐক্যবদ্ধ হই। নিজেদের প্রয়োজনে, দেশের প্রয়োজনে, স্বাধীনতার মর্যাদা অক্ষুন্ন রাখার প্রয়োজনে ও গণতন্ত্রের স্বার্থে আমরা আবারও ১৯৭১ সালের চেতনায় জেগে উঠি।